paragraph_text: Among Us je multiplayer detektivska igra koju je razvio i objavio američki studio InnerSloth 15. lipnja 2018. godine. Igra se odvija na jednoj od tri lokacije u svemiru i igrači mogu biti u jednoj od dviju uloga: članovi posade ili uljezi, s tim da su većina članovi posade, a jedan do tri igrača uljezi, ovisno o postavkama partije. Dužnosti članova posade jesu da otkriju tko su uljezi, riješe ih se i završe zadatke koji su im dodijeljeni, dok je cilj uljeza da neprimjetno ubiju članove posade.